Държавен вестник, бр. 85, 2013 г., стр. 3

БРОЙ  85	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИ СЪВЕТ
ПОСТАНОВЛЕНИЕ № 216
ОТ 26 СЕПТЕМВРИ 2013 Г.
за изменение на Постановление № 131 на Ми­
нистерския съвет от 2012 г. за определяне на 
първостепенния и второстепенните разпореди­
тели с бюджетни кредити в Министерството 
на вътрешните работи (ДВ, бр. 49 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В раздел II от приложението към член 
единствен т. 1 се отменя. 
Заключителна разпоредба
§ 2. Постановлението влиза в сила от 
1 октомври 2013 г.
Министър-председател:
Пламен Орешарски
За главен секретар на Министерския съвет: 
Нина Ставрева
7275
УКАЗ № 186
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Димитър Андреев Димит­
ров от длъжността извънреден и пълномощен 
посланик на Репуб­лика България в Алжир­
ската демократична и народна република.
Изпълнението на указа възлагам на ми­
нистъра на външните работи.
Издаден в София на 20 септември 2013 г.
Президент на републиката: 
Росен Плевнелиев
Министър-председател: 
Пламен Орешарски
Подпечатан с държавния печат.
7204
УКАЗ № 187
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Звездалин Йорданов Лалов за 
извънреден и пълномощен посланик на Репуб­
лика България в Алжирската демократична 
и народна република.
Изпълнението на указа възлагам на ми­
нистъра на външните работи.
Издаден в София на 20 септември 2013 г.
Президент на републиката: 
Росен Плевнелиев
Министър-председател: 
Пламен Орешарски
Подпечатан с държавния печат.
7205
ПОСТАНОВЛЕНИЕ № 217
ОТ 26 СЕПТЕМВРИ 2013 Г.
за одобряване на допълнителни разходи и 
трансфери по републиканския бюджет за 2013 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 158 100 000 лв. по бюджетите на 
първостепенните разпоредители с бюджетни 
кредити съгласно приложението.
(2) Одобрява допълнителен трансфер в 
размер 15 000 000 лв. за Държавен фонд 
„Земеделие“, от които за финансиране на 
тютюнопроизводителите – 11 500 000 лв., и 
на производителите на плодове и зеленчу­
ци – 3 500 000 лв. 
(3) Одобрява допълнителни средства в 
размер до 85 622 000 лв. по бюджета на 
Министерството на икономиката и енерге­
тиката за разходване съгласно чл. 35, ал. 5 
и 6 от Закона за енергетиката и чл. 58, ал. 2 
от Закона за енергийната ефективност и при 
спазване на законодателството в областта на 
държавните помощи за сметка на трансфер 
от бюджета на Министерството на околната 
среда и водите и на постъпилите през 2013 г. 
приходи от продажба на квоти за емисии на 
парникови газове.
Чл. 2. Средствата по чл. 1 да се осигу­
рят за сметка на резерва за непредвидени и 
неотложни разходи в частта за структурни 
реформи и допълнителни фискални мерки 
по чл. 1, ал. 2, раздел II, т. 4.1 от Закона за 
държавния бюджет на Република България 
за 2013 г.
Чл. 3. (1) Министърът на финансите по 
предложение на съответните първостепенни 
разпоредители с бюджетни кредити да из­
върши произтичащите от чл. 1 промени по 
централния бюджет и по съответните бюджети 
за 2013 г.
(2) Министърът на земеделието и храните 
съгласувано с министъра на финансите да 
представи за утвърждаване от Министерския 
съвет налагащите се от чл. 1, ал. 2 промени 
по план-сметката на Държавен фонд „Земе­
делие“ за 2013 г. 
Заключителни разпоредби
§ 1. Постановлението се приема на основа­
ние чл. 28, ал. 1 от Закона за устройството на 
държавния бюджет, § 4, ал. 1 от преходните 
и заключителните разпоредби на Закона за 
държавния бюджет на Република България 
за 2013 г. и § 4 от заключителните разпоред­
би на Закона за изменение и допълнение на 
Закона за държавния бюджет на Република 
България за 2013 г.